gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3710, del 16-03-2000 (2000/2046)

Correcció d’errades de l’alienació mitjançant subhasta pública de parcel·la situada a la UE 4.2 d’ús residencial intensiu, amb zonificació A-3, eixample del PGOU.
------------------------------------------------------------------------------------------------------------------------------------------------------------------

### Dades del document

Número de DOGV
:   3710

Data del DOGV
:   16-03-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/2046


Data del document
:   10-03-2000

Organisme emissor
:   Ajuntament d'Alaquàs

Tipus de document
:   Correcció d'errades

Correcció d'errades

 Descriptors 

:   * Alaquàs
    * propietat immobiliària

Correcció d'errades de l'alienació mitjançant subhasta pública de parcel·la situada a la UE 4.2 d'ús residencial intensiu, amb zonificació A-3, eixample del PGOU. [2000/X2046]
  
Advertida errada en la publicació efectuada per l'Ajuntament d'Alaquàs (DOGV de data 23.2.2000, núm. 3.694), sobre alienació mitjançant subhasta pública de parcel·la situada en la unitat d'execució 4.2, d'ús residencial intensiu, amb zonificació A-3 eixample del Pla General d'Ordenació Urbana, es procedeix a la correcció de les errades advertides de la forma: següent:
  
On diu: ?Sostre edificable: 3.964,22 m²?; ha de dir: ?Sostre edificable total: 3.564,22 m². Sostre edificable susceptible d'apropiació privada: 3.164,22 m²?.
  
El termini de presentació d'ofertes va quedar fixat per al 20 de març, i es va ampliar fins al 3 d'abril de l'any 2000, fins a les 14 hores.
  
Cosa que es fa pública perquè en prenguen coneixement les possibles persones interessades.
Diari Oficial de la Generalitat Valenciana


Sumari del DOGV 3824, del 29-08-2000 (2000/7033)

Informació pública del projecte tècnic de clavegueram al barri de Pescadors (expedient 113-213/2000).
-----------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7033


Organisme emissor
:   Ajuntament del Campello

Tipus de document
:   Anunci

Informació pública del projecte tècnic de clavegueram al barri de Pescadors (expedient 113-213/2000). [2000/Q7033]
  
Els Serveis Tècnics Municipals han redactat el projecte tècnic de clavegueram al barri de Pescadors (expedient 113-213/2000).
  
A la vista d'aquest projecte i atesa la competència que em confereix l'article 21.1.j de la Llei Reguladora de Bases de Règim Local, en la modificació introduïda per la Llei 11/1999, de 21 d'abril, així com el que estableix l'article 34 de la Llei Reguladora de l'Activitat Urbanística, resolc:
  
Primer
  
Sotmetre a informació pública, pel termini de 30 dies naturals, el projecte indicat mitjançant un anunci que s'inserirà en el Diari Oficial de la Generalitat Valenciana i en el Butlletí Oficial de la Província d'Alacant amb caràcter previ a l'aprovació municipal.
Diari Oficial de la Generalitat Valenciana


Sumari del DOGV 3773, del 16-06-2000 (2000/4960)

RESOLUCIÓ de 5 de juny de 2000 de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria d'Agricultura, Pesca i Alimentació, per l'import de cent seixanta-vuit milions quatre-centes setanta-cinc mil tres-centes vuitanta-set pessetes (697.633.431 PTA). Exp. 12.005/2000/066.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4960


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 5 de juny de 2000 de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria d'Agricultura, Pesca i Alimentació, per l'import de cent seixanta-vuit milions quatre-centes setanta-cinc mil tres-centes vuitanta-set pessetes (860.457.097 PTA). Exp. 12.005/2000/066. [2000/A4960]
  
La Conselleria d'Agricultura, Pesca i Alimentació ha proposat generar crèdit per majors ingressos realitzats no inclosos en el pressupost inicial, procedents del Ministeri d'Agricultura, Pesca i Alimentació, per un import de 141.688.574 pessetes, en el capítol IV del programa pressupostari 714.30, Industrialització i Comercialització Agrària, en la línia de subvenció 3119 que està dotada íntegrament amb fons externs de caràcter finalista i finança la constitució d'agrupacions de productors agraris.
  
En virtut del que estableixen els articles 18 i 20 de la Llei 10/1999, de 30 de desembre, de Pressupostos de la Generalitat Valenciana, per a l'exercici 2000, resolc:
  
Primer
  
S'autoritza l'augment del pressupost d'ingressos en l'aplicació pressupostària 702.03, «Transferències de capital. De l'administració de l'estat. Subvencions finalistes. Àrea d'Agricultura, Ramaderia, Pesca, Silvicultura, Caça i Alimentació», per un import de 118.366.750 pessetes.
  
Segon
  
S'autoritza la generació de crèdit en l'aplicació pressupostària 35.32.199.66.9 per un import de 876.382.256 pessetes.
  
Tercer
  
S'autoritza la modificació en l'annex de transferències corrents del programa 714.30, Industrialització i Comercialització Agrària, en la línia de subvenció i per l'import que s'indica
  
València, 5 de juny de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3760, del 30-05-2000 (2000/4292)

Informació pública de la subhasta per a l'adjudicació de l'execució del projecte tècnic d'urbanització de l'ordenació diferida de la unitat d'execució D-2.
-----------------------------------------------------------------------------------------------------------------------------------------------------------

### Dades del document

Número de DOGV
:   3760

Data del DOGV
:   30-05-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/4292


Data del document
:   15-05-2000

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * contracte d'obres

Informació pública de la subhasta per a l'adjudicació de l'execució del projecte tècnic d'urbanització de l'ordenació diferida de la unitat d'execució D-2. [2000/M4292]
  
De conformitat amb el que disposa l'article 79 de la Llei de Contractes de les Administracions Públiques, s'anuncia subhasta pública per a adjudicar la realització del següent projecte tècnic d'obres amb caràcter urgent:
  
Objecte: execució del projecte tècnic denominat Urbanització de l'ordenació diferida de la unitat d'execució D-2.
  
Tipus de licitació: 50.969.501 pessetes (481.534,67 euros), inclòs IVA, i honoraris de direcció de tècnica de l'obra i el pressupost de l'estudi de seguretat i higiene en el treball.
  
Fiances: provisional 1.602.413 pessetes (9.630,696 euros).
  
Termini d'execució: cinc mesos.
  
Expedient: el projecte tècnic, els plecs de condicions particulars, economicoadministratives, estaran de manifest en la Secretaria General, Negociat de Contractació, de 09.00 a 14.00 hores.
  
Presentació de proposicions: en el Negociat de Contractació, de 09.00 a 14.00 hores, fins a les 14.00 hores del vint-i-sisé dia natural, comptat des del següent al de la publicació d'aquest anunci en el Diari Oficial de la Generalitat Valenciana.
  
Obertura de pliques: s'efectuarà a les 13.00 hores del cinqué dia hàbil al de finalització del termini de presentació de proposicions, al despatx de l'Alcaldia.
  
Documentació a presentar: els licitadors hauran d'aportar la documentació exigida en la clàusula 11ª del plec de condicions economicoadministratives, d'acord amb el model que conté el dit plec (www.infoville.net/ds/longon'P0-ALADemo&=ALADemo).
Diari Oficial de la Generalitat Valenciana


Sumari del DOGV 3797, del 20-07-2000 (2000/5677)

Notificació de resolucions de coeficients correctors.
-----------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5677


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Notificació de resolucions de coeficients correctors. [2000/X5677]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció que li ha donat la Llei 66/1997, de 30 de desembre, de Mesures Fiscals, Administratives i d'Ordre Social, intentada la notificació, per dos vegades, als interessats o als seus representants, no s'ha pogut realitzar per causes no imputables a aquesta entitat. Per aquest motiu es cita els interessats que a continuació es relacionen, o els seus representants, per a ser notificats per compareixença, en el termini dels 10 dies hàbils següents a aquesta publicació, en la seu d'aquesta Entitat Pública de Sanejament d'Aigües Residuals de la Comunitat Valenciana, situada en València, c/ Álvaro de Bazán núm. 10-entresòl, a l'efecte de ser notificats dels actes relatius a l'aprovació de coeficients correctors, de la tramitació de la qual és responsable aquesta entitat. Si passat l'esmentat termini, no hagueren comparegut, es tindrà per practicada la corresponent notificació des de l'endemà del seu venciment.
Diari Oficial de la Generalitat Valenciana


Sumari del DOGV 3900, del 19-12-2000 (2000/9679)

Notificació en extracte de la resolució de minoració de l'expedient número 7TVC4A0199/1999.
-------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9679


Organisme emissor
:   Conselleria de Benestar Social

Tipus de document
:   Anunci

Notificació en extracte de la resolució de minoració de l'expedient número 7TVC4A0199/1999. [2000/A9679]
  
Per no haver-se pogut practicar la notificació personal a l'interessat, de l'acte administratiu que a continuació s'assenyala en la relació, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia al carrer de Baró de Càrcer, 36, de 09.00 a 14.00 hores.
  
- Expedient número: 7TVC4A0199/1999.
  
- Interessat: senyora M.ª Luz Alcañiz Vitútia.
  
- Últim domicili conegut: carrer Trafalgar, número 16B, 1r, 1a. Quart de Poblet.
  
- Resolució de minoració, de data 13 de setembre de 2000, de la directora territorial de Benestar Social, en la qual s'adopten acords d'interés per a l'interessat.
  
Contra aquesta resolució, els interessats hi podran interposar potestativament un recurs de reposició davant el mateix òrgan que l'ha dictat, en el termini d'un mes comptador des de l'endemà de la seua notificació, o bé pot interposar-s'hi directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar-hi qualsevol altre que estimen pertinent
Diari Oficial de la Generalitat Valenciana


Sumari del DOGV 3816, del 17-08-2000 (2000/6379)

Expedient número 26/2000. Adjudicació del servei de manteniment i reparació de tots els equips pertanyents a la Direcció General d'Interior, per tal de conservar els seus paràmetres òptims de funcionament i garantir el servei de tots els usuaris de la xarxa de comunicacions en accions d'urgència i emergència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3816

Data del DOGV
:   17-08-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/6379


Data del document
:   31-07-2000

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu

Expedient número 26/2000. Adjudicació del servei de manteniment i reparació de tots els equips pertanyents a la Direcció General d'Interior, per tal de conservar els seus paràmetres òptims de funcionament i garantir el servei de tots els usuaris de la xarxa de comunicacions en accions d'urgència i emergència. [2000/F6379]
  
1. Entitat adjudicadora
  
a) Organisme: Generalitat Valenciana. Conselleria de Justícia i Administracions Públiques.
  
b) Dependència que tramita l'expedient: Secretaria General Administrativa.
  
c) Número d'expedient: 26/2000.
  
2. Objecte del contracte
  
a) Tipus de contracte: servei.
  
b) Descripció de l'objecte: servei de manteniment i reparació de tots els equips pertanyents a la Direcció General d'Interior, per tal de conservar els seus paràmetres òptims de funcionament i garantir el servei de tots els usuaris de la xarxa de comunicacions en accions d'urgència i emergència.
  
c) Lots: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.700, de 2 de març de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació o cànon d'explotació
  
Import total: 7.698.500 pessetes, equivalents a 46.268,92 euros.
  
5. Adjudicació
  
a) Data: 11 d'abril de 2000.
  
b) Contractista: Teinsa, SL.
  
c) Import d'adjudicació: 7.698.500 pessetes, equivalents a 46.268,92 euros.
Diari Oficial de la Generalitat Valenciana


Sumari del DOGV 3733, del 18-04-2000 (2000/2338)

RESOLUCIÓ de 13 de març de 2000, del conseller de Justícia i Administracions Públiques, per la qual s'aprova l'escut de l'Ajuntament d'Amedíjar (Castelló).
-----------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2338


Data del document
:   13-03-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Almedíjar
    * municipi
    * heràldica
    * administració local
    * bandera

RESOLUCIÓ de 13 de març de 2000, del conseller de Justícia i Administracions Públiques, per la qual s'aprova l'escut de l'Ajuntament d'Amedíjar (Castelló). [2000/M2338]
  
L'Ajuntament d'Almedíjar ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, després de la memòria i l'estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament d'Almedíjar que quedarà organitzat de la següent manera:
  
Escut quadrilong de punta redona.
  
En camp de gules, una torre d'or amb tres merlets, maçonada i aclarida de sable, llorejada amb dues branques de llorer de sinople.
  
Per timbre, corona reial oberta.
  
Contra aquesta resolució, que posa fi a la via administrativa, els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes, comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
Valencia, 13 de març de 2000.- El conseller de Justícia i Administracions Públiques: Serafín Castellano Gómez.
Diari Oficial de la Generalitat Valenciana


Sumari del DOGV 3704, del 08-03-2000 (2000/1701)

Informació pública de la modificació puntual número 12 del Pla General d'Ordenació Urbana de Polop, relatiu al polígon industrial Pla de Terol.
-----------------------------------------------------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1701


Organisme emissor
:   Ajuntament de Polop

Tipus de document
:   Anunci

Informació pública de la modificació puntual número 12 del Pla General d'Ordenació Urbana de Polop, relatiu al polígon industrial Pla de Terol. [2000/Q1701]
  
El Ple de l'Ajuntament, en la sessió extraordinària del dia 28 de febrer de 2000, va aprovar sotmetre a informació pública, d'acord amb el que s'estableix en l'article 38 de la Llei 6/1994, de la Generalitat Valenciana, Reguladora de l'Activitat Urbanística, la modificació puntual número 12 del Pla General d'Ordenació Urbana de Polop, redactada per l'Oficina Tècnica Municipal, relatiu al polígon industrial Pla de Terol.
  
Cosa que se sotmet a informació pública pel termini d'un mes, comptador des de la publicació en el Diari Oficial de la Generalitat Valenciana, a fi que es puga examinar l'expedient i presentar les al·legacions que s'estimen pertinents.
  
Es fa constar que operarà la suspensió tàcita de llicències urbanístiques establida en l'article 57 de la Llei 6/1994, Reguladora de l'Activitat Urbanística, ans esmentada.
  
Si no es presenten al·legacions, s'entendrà aprovada provisionalment i es remetrà, per a l'aprovació definitiva, a l'òrgan competent.
Diari Oficial de la Generalitat Valenciana


Sumari del DOGV 3801, del 26-07-2000 (2000/5782)

Informació pública del depòsit de l'acta de constitució i dels estatuts de l'organització empresarial denominada Asociación Valenciana de Consorcios y Centrales de Compra de Transporte.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5782


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del depòsit de l'acta de constitució i dels estatuts de l'organització empresarial denominada Asociación Valenciana de Consorcios y Centrales de Compra de Transporte. [2000/M5782]
  
En compliment del que indica la normativa legal sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi disposa, es fa públic que han sigut depositats en aquesta oficina, adscrita a la Direcció General de Treball i Seguretat Laboral, l'Acta de Constitució i els Estatuts de l'organització empresarial denominada Asociación Valenciana de Consorcios y Centrales de Compra de Transporte, l'àmbit territorial de la qual se circumscriu a la Comunitat Valenciana, i l'àmbit professional comprén les empreses l'objecte principal de les quals siga la coordinació per a la realització d'activitats com ara l'adquisició de béns o serveis relacionats amb el transport de manera agrupada i/o la prestació de serveis de transports de manera conjunta i que, voluntàriament, hi sol·liciten l'afiliació, sent les persones que signen l'acta de constitució el senyor Amadeo Martí Bas, el senyor Joaquín Saurí Duato i altres.
Diari Oficial de la Generalitat Valenciana


Sumari del DOGV 3854, del 10-10-2000 (2000/7649)

Notificació de les resolucions sobre anul·lacions d'autoritzacions i inscripcions en el Registre General Sanitari d'Aliments.
-----------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7649


Organisme emissor
:   Conselleria de Sanitat

Tipus de document
:   Anunci

Notificació de les resolucions sobre anul·lacions d'autoritzacions i inscripcions en el Registre General Sanitari d'Aliments. [2000/M7649]
  
Com que ha sigut impossible notificar de manera personal i directa a les persones interessades les resolucions que tot seguit s'allisten sobre anul·lacions d'autoritzacions i inscripcions en el Registre General Sanitari d'Aliments, segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
València, 14 de setembre de 2000.- El director general per a la Salut Pública: Francisco J. Bueno Cañigral.
  
«Vistos els expedients d'autorització i inscripció en el Registre General Sanitari d'Aliments de les indústries que s'allisten tot seguit, després de l'informe dels serveis tècnics corresponents i segons que disposen el Reial Decret 1712/1991, de 29 de novembre, i altres normes reglamentàries.
  
Aquesta Direcció General per a la Salut Pública té competència segons el Decret 37/1994, de 21 de febrer, del Consell de la Generalitat Valenciana, l'article 14 del Reial Decret 278/1980, de 25 de gener, i l'article 34.1.5 de l'Estatut d'Autonomia, resolc:
  
Anul·lar les autoritzacions de funcionament i inscripció en el Registre General Sanitari d'Aliments esmentades pels motius que es detallen.
  
Contra aquest acte pot interposar-se recurs ordinari davant el conseller de Sanitat en el termini d'un mes.
  
El director general per a la Salut Pública: Francisco J. Bueno Cañigral.»